text: মহিউদ্দিন আহমেদ (জন্ম: ১ জানুয়ারি, ১৯৩৮ - মৃত্যু: ৪ জানুয়ারি ২০০০) হলেন একজন বাংলাদেশী রাজনীতিবিদ ও মুক্তিযোদ্ধা, যিনি রাজশাহীর মহিউদ্দিন নামে অধিক পরিচিত ছিলেন। তিনি ১৯৫২-এর ভাষা আন্দোলনের একজন সক্রিয় কর্মী ছিলেন। এছাড়াও তিনি তৎকালীন পূর্ব পাকিস্তানের বামপন্থী ছাত্র সংগঠন ছাত্র ইউনিয়নের সভাপতি ছিলেন।
  
  রাজনৈতিক জীবন 
  তিনি  ঢাকা বিশ্ববিদ্যালয়, রাজশাহী কলেজ এবং রাজশাহী কলেজিয়েট স্কুলের সাবেক ছাত্র । স্বাধীন বামপন্থী রাজনৈতিক সংগঠন তৎকালীন পূর্ব পাকিস্তান ছাত্র ইউনিয়ন তথা বর্তমানের বাংলাদেশ ছাত্র ইউনিয়নের  একজন ছাত্র নেতা ছিলেন তিনি । ভাষা আন্দোলনে সম্পৃক্ততার কারণে অষ্টম শ্রেণিতে অধ্যয়নকালে কিশোর মহিউদ্দিন পাকিস্তান পুলিশ কর্তৃক গ্রেপ্তার হন। ছাত্রজীবনোত্তর তিনি মাওলানা আব্দুল হামিদ খান ভাসানী-এর নেতৃত্বাধীন তৎকালীন ন্যাশনাল আওয়ামী পার্টি (ন্যাপ)-এর রাজনীতিতে  যোগ দেন। ১৯৬২-এর শিক্ষা আন্দোলনে তিনি ছিলেন অন্যতম অগ্রগামী নেতা।   বিরোধী রাজনৈতিক দল, ন্যাশনাল আওয়ামী পার্টি (ন্যাপ)- এর নেতা হিসাবে পূর্ব পাকিস্তানব্যাপী ১৯৬৯-এর গণঅভ্যুত্থান সংগঠনে নেতৃস্থানীয় ভূমিকা রেখেছিলেন তিনি। ১৯৭১ সালে বাংলাদেশের স্বাধীনতা যুদ্ধের সংগঠক হিসাবেও সক্রিয়ভাবে অংশ নেন মহিউদ্দিন ।
  
  ব্যক্তিগত জীবন 
  বাংলাদেশের স্বাধীনতা যুদ্ধ শুরুর মাত্র কয়েক মাস পূর্বে ৩০ আগস্ট ১৯৭০ সালে আহমেদ নওগাঁ জেলার তৎকালীন ছাত্রনেত্রী (পরবর্তীতে সংসদ সদস্য) রায়হান আখতার বানু (রনি)-এর সঙ্গে বিবাহবন্ধনে আবদ্ধ হন। তাদের দুই পুত্র (জিয়াউদ্দিন আহমেদ ও ফয়সাল আহমেদ) এবং এক কন্যা (সোমা আহমেদ) রয়েছে।
  
  তথ্যসূত্র 
  
  বিষয়শ্রেণী:১৯৩৮-এ জন্ম
  বিষয়শ্রেণী:২০০০-এ মৃত্যু
  বিষয়শ্রেণী:বাংলাদেশী মার্কসবাদী
  বিষয়শ্রেণী:বাংলাদেশী রাজনীতিবিদ
  বিষয়শ্রেণী:রাজশাহী কলেজের প্রাক্তন শিক্ষার্থী
  বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:রাজশাহী জেলার রাজনীতিবিদ‎
  বিষয়শ্রেণী:ঢাকার ব্যক্তি
  বিষয়শ্রেণী:বাংলাদেশী সাংবাদিক
  বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তিবর্গ
title: মহিউদ্দিন আহমেদ